Ir-Randan żmien ta' penitenza Għall-kuntrarju ta' żmien il-Milied. Fih nagħmlu s-sawm u l-astinenza Meta ġo darna nkunu għall-kwiet. Għax matulu nfakkru t-tbatija Li għadda minna Sidna Ġesu` Meta miet għalik u għalija Biex isalva `l kulħadd hu min hu. Il-mixja tar-Randan hi twila, Dana għaliex fiha erbgħin jum. Iżda jekk tagħmel ftit tal-ħila Żgur tagħmlu sagrifiċċju kuljum. Tajjeb li nidħlu fina nfusna Matul daż-żmien solenni, qaddis Ħalli jekk forsi kibru rjusna Insiru umli mill-aktar fis. F'daż-żmien tajjeb nagħmlu ħilitna Biex nimitaw iżjed lill-Feddej. Nagħmlu kuraġġ ħalli b'talbitna Insiru aħjar fiż-żmien li ġej. Jeħtieġ li llestu għalenija Rwieħna lkoll f'daż-żmien għall-Għid il-Kbir U nġeddu ta' Ġesu` t-tbatija Għaliex hekk kien hemm miktub li jsir.
Ir-Randan Imqaddes